open-index/open-wikipedia-markdown huggingface dataset:
Astra (Tripolium)

**Astra** () je malý rod rastlín ktorý zastupuje byliny z čeľade astrovité (*Asteraceae*). Taxonomicky je tento rod radený do tribusu *[[Astereae]]* v podčeľadi astrovaté (*Asteroideae*). Jeho prirodzený areál zahŕňa mierne oblasti Eurázie a severozápadnú Afriku.

## Taxonomická poznámka
Zo široko chápaného rodu *Aster* L. sa najnovšie vyčlenili samostatné rody *Eurybia* (Cass.) Cass., *Galatella* Cass., *Symphyotrichum* Ness a *Tripolium* Nees. Poňatie rodu *Aster* je preto oproti chápaniu v minulosti oveľa užšie.

V zmysle zásad pre tvorbu a revíziu slovenského menoslovia siníc, rias, húb a rastlín, je slovenské rodové meno **astra** zachované aj pre všetky vyčlenené rody.

## Opis
Rod zastupuje jednoročné až trváce byliny s valcovitým koreňom. Byľ je priama až vystúpavá, jednoduchá alebo od bázy rozkonárená. Listy sú striedavé, čepeľ je celistvookrajová až oddialene drobno zúbkatá. Zložené súkvetie je chudobná chocholíkovitá metlina, vzácne aj jednotlivé stopkaté úbory. Lúčovité kvety sú piestikovité, svetlomodré až modrofialové. Rúrkovité kvety sú obojpohlavné, početné. Plodmi sú valcovité nažky. Nažky z rúrkovitých kvetov sú s chocholcom, s jednoduchými lúčmi.

Jediným zástupcom tohto rodu na Slovensku je poddruh astra panónska pravá (*Tripolium pannonicum subsp. pannonicum*), s výskytom len v panónskej oblasti.

## Zoznam druhov
V rámci rodu eviduje databáza semenných rastlín POWO tieto súčasné druhy:
* *[[Tripolium albosetum]]*  – európske Rusko.
* *[[Tripolium pannonicum]]*  – Eurázia a severozápadná Afrika.
* *[[Tripolium sorrentinoi]]*  – Sicília.
 
## Referencie

## Iné projekty

Kategória:Flóra na Slovensku
Kategória:Astrovité
Kategória:Astrovaté
Svätý Joachim

**Svätý Joachim** môže byť:
* manžel svätej Anny a otec Panny Márie, pozri Joachim (svätec)
* pravoslávny srbský svätec, pozri Joakim Osogovský
* pravoslávny svätec, prvý biskup v Novgorode, pozri Ioakim Korsuňanin
* pravoslávny grécky svätec, pozri Joachim (z Ithaky)

## Pozri aj
* Saint-Joachim
Krížový potok

**Krížový potok** je vodný tok v Kozích chrbtoch a Hornádskej kotline na území okresu Poprad. Je to ľavostranný prítok Hornádu s dĺžkou približne 3,8 km a je tokom V. rádu.

## Priebeh toku
Potok pramení vo východnej polovici Kozích chrbtov, v geomorfologickom podcelku Dúbrava, na západnom úbočí Krížového vrchu (), v nadmorskej výške približne 

Prameň sa nachádza na okraji horskej lúky v oblasti riedkeho lesného porastu, pod hrebeňom, vedúcom z Kozieho kameňa () východným smerom na Krížový vrch (). Od prameňa tečie na juhovýchod úpätím Krížového vrchu, dolinou, zovretou horskými chrbtami. Nasleduje masív Krížnej (), po ktorom sa hrebene znižujú a údolie otvára do Hornádskej kotliny a jej podcelku Vikartovská priekopa. Potok pokračuje bez významnejších prítokov zvlnenou krajinou lúk a pasienkov. Stáča sa východným smerom a severne od obce Spišské Bystré sa v nadmorskej výške približne  vlieva ľavostranne do Hornádu. Potok patrí do povodia rieky Slaná.

Potok pramení a na hornom toku vedie katastrálnym územím obce Kravany, následne pokračuje územím obce Spišské Bystré v okrese Poprad v Prešovskom kraji.

## Referencie

## Pozri aj
* Kozie chrbty
* Dúbrava (geomorfologický podcelok)
* Hornádska kotlina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Sekretár pre vzťahy so štátmi

**Sekretár pre vzťahy so štátmi** stojí na čele druhej sekcie vatikánskeho Štátneho sekretariátu, ktoré má za úlohu podporovať diplomatické vzťahy s krajinami a s ďalšími subjektmi medzinárodného práva, prejednávať spoločné záležitosti na presadzovanie prospechu cirkvi a občianskeho spoločenstva, a to prostredníctvom konkordátov a iných dohôd. organizácií a na kongresoch v otázkach verejnej povahy po konzultácii s príslušnými odbormi rímskej kúrie. Pôvodne bola II. sekcia samostatnou organizáciou, Kongregáciou pre mimoriadne cirkevné záležitosti, ktoré boli po mnohých premenách začlenené v roku 1988 do Štátneho sekretariátu.

## Zoznam sekretárov pre vzťahy so štátmi Štátneho sekretariátu
* arcibiskup Angelo Sodano (1. marec 1989 – 1. december 1990 menovaný pro- štátnym sekretárom)
* arcibiskup Jean-Louis Tauran (1. december 1990 – 6. október 2003 abdikoval)
* arcibiskup Giovanni Lajolo (6. október 2003 – 15. septembra 2006 menovaný prezidentom Governatorátu Mestského štátu Vatikán a Pápežskej komisie pre Mestský štát Vatikán)
* arcibiskup Dominique Mamberti (15. septembra 2006 – 8. november 2014 menovaný prefektom Najvyššieho tribunálu apoštolskej signatúry)
* arcibiskup Paul Richard Gallagher (od 8. november 2014 – súčasnosť)

## Referencie

## Zdroj

253232611
Kategória:Cirkevné tituly
Substitút pre všeobecné záležitosti

**Substitút pre všeobecné záležitosti** je vedúcim I. sekcie vatikánskeho Štátneho sekretariátu, ktorý sa stará o vybavenie každodennej pápežovej agendy. Do jeho kompetencie spadajú predovšetkým úlohy, ktoré mala pôvodne Apoštolská kancelária.

## Zoznam substitutov pre všeobecné záležitosti
* Mons. Francesco Capaccini (1831 – 1837 rezignoval)
* Mons. Vincenzo Santucci (26. február 1844 – 11. júl 1850 menovaný sekretárom Kongregácie pre mimoriadne cirkevné záležitosti)
* arcibiskup Giuseppe Berardi (10. apríl 1851 – marec 1868 rezignoval)
* Mons. Luigi Pallotti (16. november 1880 – 29. október 1882 menovaný sekretárom Kongregácie pre mimoriadne cirkevné záležitosti)
* Mons. Giacomo della Chiesa (23. apríl 1901 – 18. december 1907 menovaný bolonským arcibiskupom)
* Mons. Nicola Canali (21. marec 1908 – 24. septembra 1914 menovaný sekretárom Kongregácie pre ceremoniál)
* Mons. Federico Tedeschini (24. septembra 1914 – 31. marec 1921 menovaný apoštolským nunciom v Španielsku)
* Mons. Giuseppe Pizzardo (7. máj 1921 – 8. jún 1929 menovaný sekretárom Kongregácie pre mimoriadne cirkevné záležitosti)
* Mons. Alfredo Ottaviani (7. jún 1929 – 19. december 1935 menovaný asesorom Posvätnej kongregácie Svätého Oficia)
* Mons. Domenico Tardini (19. december 1935 – 16. december 1937 menovaný sekretárom Kongregácie pre mimoriadne cirkevné záležitosti a prezidentom Pápežskej komisie pre Rusko)
* Mons. Giovanni Battista Montini (16. december 1937 – 29. november 1952 menovaný za sekretára pre bežné záležitosti)
* arcibiskup Angelo Dell'Acqua (17. február 1953 – 24. jún 1967 rezignoval)
* arcibiskup Giovanni Benelli (29. jún 1967 – 3. jún 1977 menovaný florentským arcibiskupom)
* arcibiskup Giuseppe Caprio (14. jún 1977 – 28. apríl 1979 menovaný pre-prezidentom Správy majetku Apoštolského stolca)
* arcibiskup Eduardo Martínez Somalo (5. máj 1979 – 23. marec 1988 menovaný prefektom Kongregácie pre Boží kult a disciplínu sviatostí)
* arcibiskup Edward Idris Cassidy (23. marec 1988 – 12. december 1989 vymenovaný za predsedu Pápežskej rady pre jednotu kresťanov)
* arcibiskup Giovanni Battista Re (12. december 1989 – 16. septembra 2000 menovaný prefektom Kongregácie pre biskupov)
* arcibiskup Leonardo Sandri (16. septembra 2000 – 9. jún 2007 menovaný prefektom Kongregácie pre východné cirkvi)
* arcibiskup Fernando Filoni (9. jún 2007 – 10. máj 2011 menovaný prefektom Kongregácie pre evanjelizáciu národov)
* arcibiskup Giovanni Angelo Becciu (10. máj 2011 – 29. jún 2018), následne prefekt Kongregácie pre kauzy svätých
* arcibiskup Edgar Peña Parra (15. októbra 2018 – 30. marca 2026)
* arcibiskup Paolo Rudelli (30. marca 2026 - súčasnosť)

## Referencie

## Zdroj

Kategória:Štátni sekretári Vatikánu
Kategória:Cirkevné tituly
Mein Name ist Eugen

**Mein Name ist Eugen** môže byť:
* román Klausa Schädelina, pozri Mein Name ist Eugen (kniha)
* originálny názov filmu režiséra Michaela Steinera z roku 2005, pozri Darebáci na cestách
* muzikál Romana Riklina a Dominika Flaschku z 2016, pozri Mein Name ist Eugen (muzikál)
Pohronsko-liptovský partizánsky oddiel

**Pohronskoliptovský partizánsky oddiel** sa sformoval po vypuknutí SNP v Malužinej ako 2. oddiel partizánskej brigády Za slobodu Slovanov. Z jeho 3. roty M. Votinceva bol 30. septembra 1944 utvorený osobitný **liptovský oddiel** (7. oddiel brigády Za slobodu Slovanov). Zúčastnil sa bojov pri Malužinej a po reorganizácii brigády bol nasadený pri Zvolene a pri potlačení povstania sa zúčastnil záverečných bojov na Poľane, kde bol rozbitý. Zvyšky oddielu sa stali základom oddielu P. Černova a 22.23. februára sa v priestore Hrb prebil cez front k postupujúcim rumunským jednotkám.

## História
Pohronskoliptovský partizánsky oddiel sa sformoval po vypuknutí SNP v Malužinej ako 2. oddiel partizánskej brigády Za slobodu Slovanov. Veliteľom oddielu bol npor. E. Křístek, komisárom J. Šolc, neskôr Gerek, náčelníkom štábu npor. M. Ploštinský. Oddiel mal 200240 členov zadelených do 3 rôt por. P. Černova, por. A. Ferenca a  M. Votinceva. Oddiel uskutočňoval diverzie na komunikáciách na hornom Považí a spolu s jednotkami 1. čs. armády na Slovensku, obranný úsek Kosatec, zabezpečoval obranu povstaleckého územia na úseku MalužináČertovica. Z 3. roty M. Votinceva bol 30. septembra 1944 utvorený osobitný liptovský oddiel (7. oddiel brigády Za slobodu Slovanov). 

7. októbra pohronskoliptovský oddiel po delostreleckej príprave prepadol nemeckú základňu v Liptovskom Hrádku a Nemci ustúpili hlbšie do mesta. Partizáni dočasne obsadili priestory nemeckej základne v podniku Semenoles a zničili dva poľné kanóny.

V noci zo 16. na 17. októbra na rozkaz veliteľa brigády Za slobodu Slovanov npor. Voľanského prepadli 7. liptovský, 9. Liptovský oddiel a 10. oddiel Vysoké Tatry Nemcami obsadené letisko Mokraď.

Roty P. Černova a A. Ferenca boli koncom septembra 1944 odvelené do Zvolena, odtiaľ do Sklených Teplíc a Močiara, kde spolu s jednotkami 3. taktickej skupiny zabezpečovali obranu juhozápadných hraníc povstaleckého územia. Pri reorganizácii brigády v polovici októbra 1944 boli tieto roty začlenené do novosformovaného 2. práporu brigády. 23.24. októbra 1944 prístupy do Neresnickej doliny v úseku KozelníkDubovéBabináBanský Studenec. Po potlačení povstania sa roty so štábom brigády stiahli na Poľanu, kde boli začlenené do novosformovaného oddielu P. Boroša. Nový oddiel zabezpečoval ústup ostatných povstaleckých jednotiek a v bojoch bol rozbitý. Zvyšok pohronskoliptovského oddielu sa po prebití z priestoru Poľany stal základom oddielu P. Černova Tretieho partizánskeho pluku. 22.23. februára sa v priestore Hrb prebil cez front k postupujúcim rumunským jednotkám.

## Referencie

Kategória:Malužiná
Kategória:Partizánske jednotky počas Slovenského národného povstania
Kategória:Partizánske organizácie
Vĺčik

náhľad|Rôzne typy vĺčkov
náhľad|Japonské vĺčky teyorigoma
**Vĺčik** (, staročesky *vŕgala*, , , , ) je hračka, založená na princípe gyroskopického efektu zotrvačníka, čo umožňuje rotujúcemu telesu stáť na špičke. Pôvodne sa hračka vyrábala z dreva, v súčasnosti sa často uplatňujú aj dalšie materiály, najmä kovy alebo plasty, a často s kovovým hrotom.  Do pohybu sa môže uviesť otáčaním rukoväte prstami, potiahnutím lana omotaného okolo tela alebo pomocou vstavaného špirálového piestu.

Takéto hračky sa už od staroveku používajú v osamelých alebo súťažných hrách, kde sa každý hráč snaží udržať svoj vrchol čo najdlhšie točiť alebo dosiahnuť nejaký iný cieľ. Niektoré vĺčky majú fazetové telá so symbolmi alebo nápismi a používajú sa ako kocky na vnášanie náhodnosti do hier alebo na veštenie a rituálne účely.

## Iné projekty

## Zdroj

Kategória:Hračky
Marcela Walerstein

**Marcela Walerstein** (* 1971, Aupura) je venezuelská herečka a modelka.

## Životopis
Marcela Walerstein, má z otcovej strany mexický a aškenázski pôvod, z matkinej strany kubánsky a juhoslávsky. Pochádza z rodiny filmových nadšencov a je vnučkou Gregoria Walersteina a dcérou Mauricia Walersteina. V roku 1989 bola zvolená za Miss Apure, čo jej umožnilo zúčastniť sa prestížnej súťaže Miss Venezuela, kde vypadla už v prvom kole. Potom sa venovala kariére herečky a modelky. Medzinárodnú slávu si získala, keď ju vybrali pre rolu Emmanuelle, postavy, ktorú vytvorila spisovateľka Emmanuelle Arsan v sérii erotických televíznych filmov odvodených od pôvodnej série.

## Filmografia (výber)
* 1996: *The Disappearance of Garcia Lorca*
* 2001: *El cielo abierto*

Séria siedmich na seba nadväzujúcich televíznych filmov:

* 1993: *Éternelle Emmanuelle*
* 1993: *La Revanche d'Emmanuelle*
* 1993: *Emmanuelle à Venise*
* 1993: *L'Amour d'Emmanuelle*
* 1993: *Magique Emmanuelle*
* 1993: *Le parfum d'Emmanuelle*
* 1993: *Le secret d'Emmanuelle*

## Referencie

## Externé odkazy
* 
* 
* 
* 

## Zdroj

Kategória:Argentínske herečky
Kategória:Argentínske modelky
Kategória:Herečky, ktoré stvárnili postavu Emmanuelle
Kategória:Herečky z erotických filmov
Crip-Walk

**Crip Walk**, známy aj ako **C-Walk**, je tanečný pohyb, ktorý vytvorili v 70. rokoch 20. storočia členovia prvej generácie gangu Crips ako spôsob komunikácie a vyjadrovania sa. Odvtedy sa rozšíril po celom svete bez svojich jazykových aspektov.

## Prehľad
Tanec je predovšetkým založený na rýchlej a zložitej práci nôh. Súperenie medzi skupinami *Crips* a *Bloods* sa prenieslo aj do sveta zábavy, keď tento tanec gangu prevzali rôzni reperi na západnom pobreží Spojených štátov, ktorí mu dali názov *Crip Walk*. Tento tanec spočíva v pohybe nohami, ktorý sa klasicky hláskuje ako C-R-I-P. Crips ho používali na večierkoch na prejavenie príslušnosti, najmä voči konkurenčnému gangu Bloods. Používal sa aj po zabití človeka, aby sa vražda podpísala pod Crip. MTV odmietla vysielanie všetkých hudobných videoklipov, ktoré obsahovali Crip Walk.

## Príklady
* Tenistka Serena Williamsová predviedla túto chôdzu na letnom olympijskom tenisovom turnaji v roku 2012 po víťazstve nad Mariou Šarapovovou v zápase o zlatú medailu na centrálnom kurte vo Wimbledone.
* V polčasovej šou Super Bowlu LVI v roku 2022 sa konala synchronizovaná Crip Walk pod vedením Snoop Dogga.
* V polčasovej šou Super Bowlu LIX v roku 2025, ktorú viedol Kendrick Lamar, krátko predviedla Crip Walk Serena Williamsová.

## Dokumentárny film
Americký reper CJ Mac vydal dokumentárny film zameraný na začiatky Crip Walk a jej nárast popularity s názvom „Cwalk: It’s a Way of Livin“. Vystupujú v ňom reperi ako Snoop Dogg, WC a Ice-T spolu s pôvodnými členmi skupiny Crips.

## Referencie

## Externé odkazy
* 
* 

## Zdroj
*

Kategória:Tanec
Astra panónska

**Astra panónska** (iný názov **astrička panónska**, ) je druh slanomilnej byliny rodu astra, z čeľade astrovité (*Asteraceae*). Jej prirodzený areál zahŕňa mierne oblasti Eurázie a severozápadnu Afriku.

## Opis
Astra panónska je slanomilá jednoročná až trváca bylina s krátkym podzemkom. Byľ je priama alebo vystúpavá, chocholíkovito rozkonárená, listnatá, vysoká 10 až 60 cm. 

Prízemné listy sú podlhovasto obrátene kopijovité, zúžené do dlhej listovej stopky. Horné byľové listy sú čiarkovito kopijovité, zúženou bázou sediace, holé, jedno až trojžilové, široké do 5 mm.

Úbory s priemerom 20 až 25 mm sú v chudobnej chocholíkovitej metline. Úbor je zložený z vonkajších svetlomodrých jazykovitých kvetov a vnútorných žltých rúrkovitých kvetov. Zákrov je široko zvončekovitý. Zákrovné listene sú v dvoch alebo troch radoch, vajcovité, tupé, široké do 3 mm, na konci brvité.

## Rozšírenie
Prirodzený areál rozšírenia astry panónskej zahŕňa mierne oblasti Eurázie od Britských ostrovov cez Rusko, Mongolsko a Čínu až po Japonsko. Pôvodná je aj v severozápadnej Afrike. Zavlečená je v Severnej Amerike, v štáte New York.

Na Slovensku rastie iba poddruh astra panónska pravá (*Tripolium pannonicum subsp. pannonicum*), s výskytom od Rakúska cez Slovensko a Maďarsko až po Ukrajinu.

## Ekológia
Astra panónska rastie v prímorských trsťových porastoch, na zasolených lúkach a slaniskách od nížin po pahorkatiny. Kvitne od júna do septembra (októbra).

## Referencie

## Iné projekty

Kategória:Flóra na Slovensku
panónska
Kategória:Rastliny s modrými kvetmi
Kategória:Rastliny so žltými kvetmi
Hrabušický potok

**Hrabušický potok** je vodný tok v Kozích chrbtoch a Hornádskej kotline na území okresu Poprad a Spišská Nová Ves. Je to ľavostranný prítok Hornádu s dĺžkou približne 6 km a je tokom V. rádu.

## Priebeh toku
Potok pramení na východnom okraji Kozích chrbtov, v geomorfologickom podcelku Dúbrava, v lokalite Dubina, v nadmorskej výške približne 

Prameň sa nachádza v lesnom poraste, odkiaľ potok tečie južným až juhozápadným smerom. Oblúkom na západ obteká Hôrku a opúšťa Kozie chrbty. Pokračuje opäť na juh, už v Hornádskej kotline a jej podcelku Hornádske podolie a vedie okrajom obce Vydrník. Za ňou priberá ľavostranný prítok a následne križuje železničnú trať Žilina – Košice i cestu do Betlanoviec. Vteká na územie ochranného pásma Národného parku Slovenský raj, kde následne preteká chráneným územím Vydrnícka slatina a priberá ďalší ľavostranný prítok. Preteká obcou Hrabušice, kde sa mierne stáča juhozápadným smerom a poľnohospodárskou krajinou pokračuje k rieke Hornád. Do neho ústi už na území Národného parku Slovenský raj, v nadmorskej výške približne  Potok patrí do povodia rieky Slaná.

Potok pramení a na hornom toku preteká katastrálnym územím obce Vydrník v okrese Poprad v Prešovskom kraji, neskôr pokračuje územím obce Hrabušice v okrese Spišská Nová Ves v Košickom kraji.

## Referencie

## Pozri aj
* Kozie chrbty, Dúbrava (geomorfologický podcelok)
* Hornádska kotlina, Hornádske podolie

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Spišská Nová Ves
Kategória:Vydrník
Kategória:Hrabušice
Dubajská čokoláda

náhľad|Tabuľka dubajskej čokolády v reze
náhľad|Tabuľka dubajskej čokolády
náhľad|Juhokórejská čokoládová tyčinka inšpirovaná dubajskou čokoládou
**Dubajská čokoláda** je tabuľka čokolády bohato naplnená pistáciovou pastou, tahinou (sezamovou pastou) a kanafehom (arabským dezertom, ktorý je zložený z tenkých rezancov kadaif, cukrového sirupu a jemného syra). V roku 2021 po prvýkrát, pod názvom Can't Get Knafeh of It, začala tento druh čokolády vyrábať firma Fix Dessert Chocolatier sídliaca v Dubaji. Potom v roku 2024 sa dubajská čokoláda stala trendom na sociálnych sieťach (predovšetkým na TikToku) a stala sa populárnou po celom svete, pričom ju začalo vyrábať aj množstvo ďalších výrobcov čokolád. Dubajská čokoláda býva považovaná za luxusný tovar a predáva sa za výrazne vyššiu cenu ako ostatné druhy čokolády.

## História
Firmu *Fix Dessert Chocolatier* založila v Dubaji v roku 2021 britsko-egyptská podnikateľka Sarah Hamoudou a v rovnakom roku začala vyrábať niekoľko druhov čokolád s nezvyčajnými náplňami, okrem iného aj čokoládu *Can't Get Knafeh of It* s pistáciami, tahinou a kanafehom (typickým emirátskym dezertom). V roku 2024 boli tieto čokolády spropagované influencerkou Máriou Veherou na sociálnej sieti TikTok, pričom video propagujúce čokoládu s pistáciami získalo vyše 100 miliónov zhliadnutí a stalo sa virálnym. Záujem o čokoládu Can't Get Knafeh of It, pre ktorú sa vžilo označenie „dubajská čokoláda“, prudko vzrástol, pričom dochádzalo aj k hromadným nákupom čokolády priamo od výrobcu a následným predpredajom za výrazne vyššie ceny.

Po raste popularity dubajskej čokolády začali rovnaký druh čokolády vyrábať aj ďalší výrobcovia, napríklad švajčiarsky Lindt & Sprüngli alebo český Mixit.cz.

## Právne spory v Nemecku
V Nemecku boli v roku 2024 žalované obchodné reťazce Lidl a Aldi za to, že predávajú čokoládu označovanú ako „dubajská čokoláda“, ktorá však nebola vyrobená v Dubaji, ale v Turecku. Právnou otázkou je, či je *„dubajská čokoláda“* označenie pôvodu, alebo či ide už o zaužívaný názov pre určitý druh čokolády. Nemecké súdy prvej inštancie rôzne prípady rozhodli rozdielne a (v decembri 2024) stále nedošlo k finálnemu rozsudku v tejto veci.

## Referencie

## Zdroj

Kategória:Čokoláda
Shawshankský strom

náhľad|Shawshankský strom (2013)

**Shawshankský strom** bol dub biely, ktorý sa objavil vo filme Vykúpenie z väznice Shawshank. Strom bol vysoký zhruba 30 metrov, starý do dvesto rokov a pre svoju významnú rolu vo filme sa stal turistickou atrakciou. Dub vážne poškodil úder bleskom a nakoniec ho rozlomili silné poryvy vetra v júli 2016. Nachádzal sa v národnom parku, v blízkosti mesta Lucas, štát Ohio, kde prebiehalo natáčanie filmu.

## Úloha vo filme

Dub sa prvýkrát objaví na scéne až v závere filmu. Nedávno prepustený odsúdenec Red (Morgan Freeman) prepadá depresiám, po desaťročiach strávených v cele nie je schopný privyknúť si na život na slobode. Od chmúrnych myšlienok ho zachráni sľub, ktorý dal spoluväzňovi Andymu Dufresnovi (Tim Robbins) krátko predtým, ako jeho priateľ ušiel z väzenia a bez stopy zmizol. Red sa zaviazal, že po prepustení vyhľadá dub na lúke a s pomocou indícii, ktoré dostal od Andyho, strom skutočne nájde.

Popri strome sa tiahne kamenná stena, v ktorej základoch objaví ukrytú plechovú nádobu obsahujúcu hotovosť a jemu adresovaný list. Autorom je Andy, ktorý si po úteku z väzenia otvoril hotel na pláži v Mexiku a pozýva Reda, aby za ním pricestoval a pridal sa k nemu. Red nato nasadá na autobus a keď sa blíži k mexickej hranici, prvýkrát po dlhých rokoch sa odváži dúfať v lepšie zajtrajšky.

Pre svoju úlohu v dôležitej časti filmu je Shawshankský strom považovaný za symbol nádeje. Andy Dufresne opísal dub „ako niečo z básničky od Roberta Frosta“.

## Referencie

## Pozri aj

* Vykúpenie z väznice Shawshank

Kategória:Ohio
Kategória:Stromy v USA
Kategória:Chránené stromy
Lippia

***Lippia*** je rod kvitnúcich rastlín z čeľade železníkovité (*Verbenaceae*). Bol pomenovaný po Augustinovi Lippim (16781705), francúzskom prírodovedcovi a botanikovi (talianskeho pôvodu), ktorého zabili v Abesínii. Rod obsahuje približne 200 druhov tropických kerov, ktoré sa vyskytujú po celom svete.  Rastliny sú voňavé vďaka svojim esenciálnym olejom, ktoré sa líšia medzi druhmi, ale môžu obsahovať estragol, carvacrol, linalool alebo limonén. Listy určitých druhov, ako napríklad *[[Lippia graveolens|L.  graveolens]]*, možno použiť ako kulinársku bylinu podobne ako oregano.

## Vybrané druhy
* *[[Lippia abyssinica]]* (Otto & A.Dietr.) Cufod. &ndash; Etiópia
* *[[Lippia alba]]* (Mill.) N.E.Br. ex Britton & P.Wilson &ndash; Bushy lippia, white lippia (Spojené štáty (Texas), Mexiko, Karibská oblasť, Stredná Amerika a Južná Amerika)
* *[[Lippia carterae]]* (Moldenke) G.L.Nesom &ndash; Licorice verbena (Baja California, Mexiko)
* *[[Lippia durangensis]]* Moldenke
* *[[Lippia graveolens]]* Kunth &ndash; Mexican oregano, scented lippia, scented matgrass (Juhozápad Spojených štátov, Mexiko a Stredná Amerika až po Nikaraguju)
* *[[Lippia javanica]]* (Burm.f.) Spreng.
* *[[Lippia kituiensis]]* Vatke
* *[[Lippia micromera]]* Schauer &ndash; Spanish thyme (Stredná Amerika, Karibik a sever Južnej Ameriky)
* *[[Lippia multiflora]]* Moldenke
* *[[Lippia myriocephala]]* Schltdl. & Cham.
* *[[Lippia palmeri]]* S.Watson
* *[[Lippia pretoriensis]]* H.Pearson
* *[[Lippia rehmannii]]* H.Pearson
* *[[Lippia salicifolia]]* Andersson (Ekvádor)
* *[[Lippia scaberrima]]* Sond.
* *[[Lippia sidoides]]* Cham.
* *[[Lippia substrigosa]]* Turcz.
* *[[Lippia thymoides]]* Mart. & Schauer

### Predtým zaradené druhy
* *[[Aloysia citrodora]]* Palau (ako *L. citrodora* Kunth alebo *L. triphylla* (L'Hér.) Kuntze)
* *[[Aloysia lycioides]]* Cham. (ako *L. lycioides* (Cham.) Steud.)
* *[[Aloysia scorodonioides]]* (Kunth) Cham. (as *L. scorodonioides* Kunth alebo *L. wrightii* A.Gray ex Torr.)
* *[[Lantana montevidensis]]* (Spreng.) Briq. (ako *L. montevidensis* Spreng.)
* *[[Lantana ukambensis]]* (Vatke) Verdc. (ako *L. ukambensis* Vatke)
* *[[Mulguraea ligustrina]]* (Lag.) N.O'Leary & P.Peralta (ako *L. ligustrina* (Lag.) Britton)
* *[[Phyla canescens]]* (Kunth) Greene (ako *L. canescens* Kunth or *L. filiformis* Schrad.)
* *[[Phyla cuneifolia]]* (Torr.) Greene (ako *L. cuneifolia* (Torr.) Steud.)
* *[[Phyla dulcis]]* (Trevir.) Moldenke (ako *L.  dulcis* Trevir.)
* *[[Phyla lanceolata]]* (Michx.) Greene  (ako *L. lanceolata* Michx.)
* *[[Phyla nodiflora]]* (L.) Greene (ako *L. nodiflora* (L.) Michx. or *L. repens* Spreng.)
* *[[Phyla stoechadifolia]]* (L.) Small (ako *L. stoechadifolia* (L.) Kunth)

## Referencie

## Iné projekty

## Zdroj

Kategória:Železníkovité
Kategória:Byliny
Kategória:Koreniny
Kategória:Eponymné rastlinné taxóny
ALARA (bezpečnosť)

**ALARA** (od angl. „As low as reasonably achievable“ – *tak málo, ako sa dá rozumne dosiahnuť*), prípadne **ALARP** (od angl. „As low as reasonably practicable“) je princíp bezpečnosti práce, používaný najmä pri práci s ionizujúcim žiarením, kde každý človek a najmä pracovník, ktorý sa stýka s radiáciou, jej má byť vystavený čo najmenej.

## Ochrana pred žiarením
### Systém ochrany
* *Princíp odôvodnenosti* – riziko je primerané úžitku / potrebnosti
* *Princíp optimalizácie* – ožiarenie udržiavať na takej nízkej úrovni ako je možné rozumne dosiahnuť.
* *Princíp limitovania* –  nesmie ožiarenie pracovníkov aj obyvateľov prevýšiť stanovené limity ožiarenia. (Limit ožiarenia pracovníkov je 20 mSv za rok, limit pre ožiarenie obyvateľa zdrojmi ionizujúceho žiarenia je 1 mSv za rok. Prírodné a lekárske ožiarenie sa nezarátava.)

### Základné pravidlá na obmedzenie ožiarenia
* *Čas* – čím kratšie trvá expozícia, tým nižšia je dávka (dobrá príprava, správne nástroje, nácvik činnosti, efektívne využiť čas)
* *Vzdialenosť* – žiarenie klesá s druhou mocninou vzdialenosti (správne naplánovanie činnosti)
* *Tienenie* – trvalo zabudované tienenie môže byť doplnené dodatočným / dočasným tienením, ak je to efektívne a zmysluplné. (tienenie, príp. absorpcia žiarenia)

### Zníženie rizík
Zabezpečenie zníženia rizík ALARA neznamená, že už nedôjde k žiadnym nehodám a ani k poškodeniu zdravia. Znamená len, že miera rizika je primeraná / akceptovateľná.

Priemerná efektívna dávka ožiarenia pracovníkov v jadrových zariadeniach na Slovensku v roku 2023 bola:

*EBO V2 – zamestnanci 0,2 mSv/rok, externí pracovníci 0,24 mSv/rok
*EMO – zamestnanci 0,14 mSv/rok, externí pracovníci 0,06 mSv/rok
*JAVYS – zamestnanci 0,76 mSv/rok, externí pracovníci 0,83 mSv/rok

## Referencie

Kategória:Žiarenie
Kategória:Rádioaktivita
Kategória:Bezpečnosť a ochrana zdravia pri práci
Česko-slovenský pohár v hádzanej žien

**Česko-slovenský pohár v hádzanej žien** bola hádzanárska pohárová súťaž žien v Česko-Slovensku, ktorú organizoval Československý svaz házené (ČsSH). Vznikla v roku 1971 a konala sa do roku 1992, s veľkou prestávkou v rokoch 1984 až 1991. Najúspešnejším klubom súťaže bol TJ Štart Bratislava, ktorý v nej zvíťazil päťkrát.

## Štruktúra súťaže
* 19711974
Súťaž hrali iba dve družstvá. Odohral sa iba jeden zápas, v ktorom sa stretli víťaz Českého pohára s víťazom Slovenského pohára. Zápas sa odohral na neutrálnom dejisku. 
* 19751979
Súťaž hrali štyri družstvá, obaja finalisti Českého a Slovenského pohára. Hrala sa formou turnaja každý s každým v predom vybraným dejiskom. 
* 19801983
Súťaž hrali iba dve družstvá. Odohrali sa dva zápasy pohárovým spôsobom doma a vonku, v ktorom sa stretli víťaz Českého a Slovenského pohára.
* 1992
Súťaž hrali iba dve družstvá. Odohral sa iba jeden zápas, v ktorom sa stretli víťaz Českého a Slovenského pohára. Zápas sa odohral na neutrálnom dejisku. 

Víťaz mal od roku 1976 právo štartovať v Pohári víťazov pohárov (PVP). Ak sa víťaz stal zároveň aj česko-slovenským majstrom, do európskeho pohára postúpil zdolaný finalista. V rokoch 1984 až 1991, keď sa Česko-slovenský pohár neorganizoval, zastupovalo Česko-Slovensko v PVP druhé najlepšie družstvo majstrovskej súťaže.

## Prehľad ročníkov

### Historické štatistiky

 Pozn.: V roku 2003 sa klub HC Štart Bratislava zlúčil s ďalšími dvoma bratislavskými hádzanárskymi klubmi (*1. HK Amber* a *ŠKP*) a vytvorili klub ŠKP Štart Bratislava, neskôr premenovaný na *ŠKP Bratislava*.

## Referencie

## Pozri aj
* Česko-slovenský pohár v hádzanej mužov
* Česko-slovenská hádzanárska liga žien
* Slovenský pohár v hádzanej žien

## Zdroje
* Průcha, Lukáš. Historie házené v Československu a v českých zemích *Wayback Archive* 
* Denník Šport 

Kategória:Klubové hádzanárske súťaže
Pohár
2024 YR4

**2024 YR<sub>4</sub>** je planétka s priemerom 40 až 90 metrov, ktorá je klasifikovaná ako blízkozemský objekt. Bola objavená čílskou stanicou systému ATLAS (Asteroid Terrestrial-impact Last Alert System) 27. decembra 2024. Mimoriadnu publicitu získala pre relatívne vysoké riziko zrážky so Zemou.

Podľa údajov NASA má asteroid, viac ako 1 % pravdepodobnosť, že 22. decembra 2032 zasiahne Zem, preto bola táto informácia poskytnutá vládnym agentúram USA, ako i PDCO, úradu planetárnej obrany USA. Riziko sa bude naďalej vyhodnocovať a spresňovať, ako i prípadné zmeny dráhy asteroidu.

## Úrad pre planetárnu obranu ESA
Úrad pre planetárnu obranu Európskej vesmírnej agentúry (ESA) pozorne sleduje nedávno objavený asteroid 2024 YR4. Podľa ESA má len veľmi malú šancu na dopad na Zem v roku 2032.

## Pozri aj
* Planetárna obrana
* Impakt astronomického telesa

## Referencie

Kategória:Planétky
Kategória:Skupina Apollo
Kategória:Astronomické objekty objavené v roku 2024
9. liptovský partizánsky oddiel

**Liptovský partizánsky oddiel** alebo **9. liptovský partizánsky oddiel** sa sformoval po vypuknutí SNP na začiatku septembra v Demänovskej doline ako 9. oddiel partizánskej brigády Za slobodu Slovanov. Pôsobil na Liptove (zúčastnil sa prepadu letiska Mokraď, odvetou za jeho akcie 28. októbra Nemci vypálili obec Smrečany). 2. februára 1945 prešiel cez front do oslobodeného Liptovského Hrádku.

## História
Oddiel sa sformoval začiatkom septembra 1944 v Demänovskej doline, odkiaľ sa presunul do Bobrovčeka a 15. septembra do Žiarskej doliny. 7. októbra 1944 bol prijatý do brigády Za slobodu Slovanov ako jej 9. oddiel. Veliteľom bol Š. Felčer, dobrodruh s hazardérskymi sklonmi, od konca septembra 1944 V. Biriukov, komisárom Ján Galica, od 5. decembra 1944 R. Zrník, náčelníkom štábu V. Marčenko. Oddiel mal 80170 členov. Spolupracoval s organizáciami KSS a s revolučným ONV v Liptovskom Mikuláši. Uskutočňoval diverzie na komunikáciách, pomáhal jednotkám z Oravy pri prechode na povstalecké územie.

V noci zo 16. na 17. októbra na rozkaz veliteľa brigády Za slobodu Slovanov npor. Voľanského prepadli 7. Liptovský a 10. oddiel Vysoké Tatry Nemcami obsadené letisko Mokraď. Útoku sa mal zúčastniť aj 9. liptovský oddiel, no nedostavil sa do východiskovej pozície. Pod tlakom nemeckých jednotiek musel sústavne manévrovať. 

24. októbra partizáni oddielu zajali v katastri obce Vitálišovce nemeckého príslušníka delostreleckej batérie vojaka H. Nussa a po výsluchu ho komisár oddielu Ján Galica, partizán Otto Šimko a ďalší partizán zastrelili. 25. októbra prepadli partizáni v Smrečanoch nemecké auto a zastrelili dôstojníka Waffen SS.
28. októbra ustúpil zo Smrečian (v ten deň Nemci ako odvetu za partizánske útoky Smrečany vypálili) k Liptovským Matiašovciam. Zúčastnil sa boja pri Kvačanoch, prešiel do Chočských vrchov. Časť oddielu pod velením P. Kolesnikova prešla k oddielu Suvorov 1. československej partizánskej brigády M. R. Štefánika. Do konca novembra 1944 oddiel sídlil v Bobroveckej doline, odkiaľ po nemeckom útoku  na túto oblasť prešiel na Liptovské hole. Bojovými stratami a odchodom členov klesol počet jeho príslušníkov na 29. Dňa 2. februára 1945 prešiel cez líniu frontu do oslobodeného Liptovského Hrádku.

## Poznámka


## Referencie

liptovský
Kategória:Partizánske organizácie
Kategória:Smrečany
Pobeda (samostatný partizánsky oddiel)

**Samostatný partizánsky oddiel Pobeda** sa utvoril zo špeciálnej partizánskej organizátorskej skupiny vysadenej 12. septembra 1944 na letisku Tri Duby, odkiaľ sa presunula do Hiadľa. Veliteľ oddielu bol mjr. A. Menšikov-Sokolov, komisárom kpt. Lachov, náčelníkom štábu Fiodorov. Oddiel sa rozrástol na 7080 príslušníkov. Bol nasadený do bojov pri Telgárte, Svätom Kríži nad Hronom, po prechode SNP na partizánsky spôsob boja pôsobil na Donovaloch. Odtiaľ sa presunul na Prašivú, do Demänovskej doliny a cez Jaseniansku dolinu na Pohronie. Od 12. novembra 1944 sídlil na Trangoške, od 6. decembra 1944 v Rovnom nad Vyšnou Bocou. V dôsledku bojových strát počet jeho členov poklesol na 24. Koncom januára 1945 dostal rozkaz prejsť na oslobodené územie, front prešiel v priestore VýchodnáVažec. 

## Pozri aj
* Pobeda (partizánsky oddiel) brigády Za slobodu Slovanov

## Referencie

Pobeda
Kategória:Partizánske organizácie
René Ferracci

**René Ferracci** (* 27. november 1927, Paríž – † 25. február 1982, Paríž) bol francúzsky ilustrátor, grafik a dizajnér plagátov. V roku 1986 mu bola posmrtne udelená cena Čestného Césara.

## Životopis
Ferracci bol francúzskym umelcom filmových plagátov pôsobiaci koncom 60. rokov až do polovičky 80. rokov. Bol jedným z prvých priekopníkov, ktorý do svojich plagátov zaviedli návrhy fotomontáží, koláží, miešanie farebných ilustrácii s čiernobielymi fotografiami (alebo naopak) a ofsetovou tlačou. Na svoje plagáty spravidla tlačil svoje meno. Vytvoril návrhy plagátov pre stovky filmov, vrátane tých, ktoré režírovali Philippe de Broca, Claude Zidi, Luis Buñuel, Édouard Molinaro či Jean-Pierre Melville.

## Filmografia

### Výtvarník plagátov (výber)

## Referencie

## Iné projekty

## Externé odkazy
* Rene Ferracci Posters
* CineMaterial
* 
* 

Kategória:Francúzski výtvarníci
Kategória:Francúzski grafici
Kategória:Francúzski výtvarníci plagátov
Kategória:Osobnosti z Paríža
Kategória:Držitelia Čestného Césara
Jitona

**JITONA a. s.** je česká drevospracujúca firma vyrábajúca a exportujúca nábytok, najmä spálne. Sídli v Soběslave.

## História
História samotnej Jitony siaha do roku 1951, kedy bola zlúčením drobných výrobcov nábytku v južných Čechách vytvorená štátna spoločnosť Juhočeské továrny nábytku. Počas socializmu vyrábala prevádzka v Českom Krumlove sektorové kuchyne Asta v prevedení oranžová, modrá, hráškovo zelená, žltá, červená a biela. Vzhľadom k tomu, že v roku 2007 bola sebeslavská JITONA zlúčená s rousínovským podnikom Tusculum, nadväzuje dnešná firma aj na tradíciu Spojených umeleckopriemyselných závodoch Brno založených v roku 1920 a v roku 1992 pretransformovaných z UP závodov Rousínov na Tusculum a. s.

V roku 2011 v dvoch výrobných závodoch (Klatovy, Třebíč) JITONA zamestnávala 700 pracovníkov. V roku 2019 skončila spolupráca spoločností Jitona a IKEA, spoločnosť Jitona oznámila, že prepustí k októbru roku 2019 celkom asi 180 zamestnancov. Malo by odísť 100 – 110 ľudí zo závodov v Klatovoch a asi 80 ľudí zo závodov v Třebíči.

## Galéria

Súbor:Klatovy, Jitona (004).jpg|Administratívna budova v Klatovách
Súbor:Klatovy, Jitona (010).jpg|Vjazd do areálu fabriky v Klatovách
Súbor:Klatovy, Jitona (012).jpg|Silá fabriky


## Referencie

## Pozri aj
* Továrňa UP závodov (Třebíč)

## Iné projekty

## Externé odkazy
* Oficiálna stránka

## Zdroj

Kategória:Podniky v Česku
Kategória:Podniky založené v 1951
Astra panónska pravá

**Astra panónska pravá** () je poddruh endemickej
byliny rodu astra, z čeľade astrovité (*Asteraceae*). Jej areál sa rozprestiera od Rakúska cez Slovensko a Maďarsko až po Ukrajinu.

## Opis
Astra panónska pravá je jednoročná, dvojročná až trváca bylina. Koreň je valcovitý až kolovitý, zhrubnutý, hnedý, dlhý 5 až 15 cm. Byľ je priama až vystúpavá, jednoduchá, od bázy alebo hornej tretiny rozkonárená, pozdĺžne ryhovaná, zelená až červenkastá, holá, vysoká 15 až 90 cm.

Listy sú mäsité, striedavé, čepeľ je celistvookrajová až oddialene drobno zúbkatá, dlhá 20 až 110 mm, široká do 12 mm, na rube a líci holá, na okraji jemne brvitá, jedno až trojžilová. Dolné byľové listy sú stopkaté, čepeľ je úzko elipsovitá, na báze klinovitá, na vrchole tupo končistá, stredné a horné listy sú sediace, čepeľ je čiarkovitá, na báze zúžená, na vrchole končistá.

Zložené súkvetie je chudobná chocholíkovitá metlina, vzácne sú úbory aj jednotlivé. Úbory sú lúčovité, dlho stopkaté, s priemerom 20 až 25 mm. Zákrov je široko zvončekovitý, dvojradový alebo trojradový, zákrovné listene sú podlhovasté, na vrchole zaokrúhlené, zelené, iba na okraji červenkasté, jednožilové. Lôžko úboru je ploché a nahé. Lúčovité kvety sú piestikovité, v počte 17 až 46, dlhé do 12 mm,  svetlomodré, modré až modrofialové, vzácne ružové alebo biele, lúče sú úzko kopijovité až čiarkovité. Rúrkovité kvety sú obojpohlavné, početné, žlté, dlhé do 6 mm. Tyčinky sú na báze bez príveskov. Čnelka je dvojramenná.

Plodmi sú žltohnedé až hnedozelené vajcovité nažky, z bokov sploštené, pritisnuto chlpaté. Nažky z lúčovitých kvetov sú dlhé do 2 mm, z rúrkovitých kvetov 3 až 4 mm, s chocholcom. Chocholec  je chlpový, lúče sú jednoduché, biele, dlhé do 5 mm.

## Rozšírenie
Astra panónska pravá je panónsky endemit s areálom od východného Rakúska a juhovýchodnej Moravy, cez Slovensko a Maďarsko až na Balkán, Rumunsko a Ukrajinu. U nás sa vyskytuje len v panónskej oblasti.

## Ekológia
Astra panónska pravá rastie na vlhkých, ťažkých, hlinitých a zasolených pôdach. Osídľuje mierne znížené miesta na slaných pasienkoch a poľné depresie v rovinnom vegetačnom stupni. Rozmnožuje sa len generatívne. Kvitne od júla do októbra.

Na Slovensku sa považuje za ohrozený taxón a je chránená zákonom.

## Galéria

Tripolium pannonicum subsp. pannonicum sl14.jpg|Vrchol stonky s úbormi.
Tripolium pannonicum subsp. pannonicum sl12.jpg|Detail stonky s byľovými listami.
Tripolium pannonicum subsp. pannonicum sl19.jpg|Odkvitnuté úbory s nažkami.


## Referencie

## Iné projekty

Kategória:Flóra na Slovensku
Kategória:Ohrozené druhy
panónska pravá
Kategória:Rastliny s modrými kvetmi
Kategória:Rastliny so žltými kvetmi
Kategória:Zákonom chránené rastliny na Slovensku
Sihoť (prítok Brusníka)

**Sihoť** je vodný tok v Kozích chrbtoch, Popradskej a Hornádskej kotline na území okresu Poprad, Spišská Nová Ves a Levoča. Je to ľavostranný prítok Brusníka s dĺžkou približne 7 km a je tokom VI. rádu.

## Priebeh toku
Potok pramení v juhovýchodnej časti Popradskej kotliny, v geomorfologickej časti Vrbovská pahorkatina, v lokalite Kamenec, v nadmorskej výške približne 

Prameň sa nachádza v blízkosti diaľnice D1, v malej kotlinke, ktorú tvorí od východu Valaská () a od západu Kotlisko (), v oblasti lúk a pasienkov. Spočiatku potok tečie južným smerom k obci Jánovce, na okraji ktorej priberá významný pravostranný prítok spod Kotliska. Stáča sa na juhovýchod a pokračuje už Hornádskou kotlinou okrajom osady Machalovce, obtekajúc vrch Hradisko (). V strednej časti prekonáva údolím popod Myšiu hôrku () výbežok Kozích chrbtov, kde priberá menší pravostranný prítok a opäť vteká do Hornádskej kotliny a jej podcelku Hornádske podolie. Poľnohospodárskou krajinou bez ďalších významnejších prítokov pokračuje na juhovýchod a na okraji obce Letanovce sa v nadmorskej výške približne  vlieva ľavostranne do Brusníka, ľavostranného prítoku Hornádu. Potok patrí do povodia rieky Slaná.

Potok pramení a na hornom toku preteká katastrálnym územím obce Jánovce v okrese Poprad v Prešovskom kraji, neskôr pokračuje územím obce Spišský Štvrtok v okrese Levoča a napokon územím obce Letanovce v okrese Spišská Nová Ves v Košickom kraji.

## Referencie

## Pozri aj
* Kozie chrbty, Dúbrava (geomorfologický podcelok)
* Hornádska kotlina, Hornádske podolie
* Popradská kotlina, Vrbovská pahorkatina

## Externé odkazy
* Poloha na turistickej mape

Kategória:Potoky na Slovensku
Kategória:Vodné toky v Kozích chrbtoch
Kategória:Vodné toky v Popradskej kotline
Kategória:Vodné toky v Hornádskej kotline
Kategória:Povodie Hornádu
Kategória:Vodné toky v okrese Poprad
Kategória:Vodné toky v okrese Spišská Nová Ves
Kategória:Vodné toky v okrese Levoča
Kategória:Jánovce (okres Poprad)
Kategória:Spišský Štvrtok
Kategória:Letanovce
Štvrtocký potok

**Štvrtocký potok** môže byť:

* prítok Brusníka v povodí Hornádu, pozri Štvrtocký potok (prítok Brusníka)
* prítok Veľkej Bielej vody v Slovenskom raji, pozri Štvrtocký potok (prítok Veľkej Bielej vody)
Jaromov (partizánsky oddiel)

**Partizánsky oddiel Jaromov**, tiež **partizánsky oddiel č. 14** alebo **partizánsky oddiel zvláštneho určenia č. 14** bol partizánsky oddiel podliehajúci sovietskemu GRU pôsobiaci na Orave a Liptove. 

## História
Oddiel bol vysadený 30. júla 1944 v priestore ČenstochováKrakov. 15. septembra v polovici prešiel pri Mútnom na Slovensko. Veliteľom oddielu bol mjr. V. Jaromov, zástupcom veliteľa P. Loginov, náčelníkom štábu V. Rybalko. Oddiel mal 60200 príslušníkov rozdelených do viacerých jednotiek. Sídlil najskôr vo Veličnej, spolu s oddielmi Tichonov a Pobeda bojoval pri Lučivnej a Zázrivej. Pôsobil na Orave, v polovici novembra 1944 sa presunul na liptovskú stranu Chočských vrchov a na južné svahy Liptovských holí (Žiarska a Tichá dolina, okolie Smrečian a Liptovských Matiašoviec). Plnil spravodajské úlohy, odovzdával správy od iných partizánskych oddielov. Zúčastnil sa viacerých bojov s nemeckými jednotkami a zlikvidoval nemeckú pseudopartizánsku jednotku. 9.12. decembra 1944 sa zúčastnil bojov na obranu priestoru ChočRoháče. Časť oddielu pod velením Abuladzeho sa v zostave oddielu Suvorov 1. čs. partiz. brigády M. R. Štefánika zúčastnila 30. januára1. februára 1945 dobytia Liptovského Hrádku. Oddiel sa spojil s jednotkami 1. čs. armádneho zboru pri Pribyline.

## Referencie

Jaromov
Kategória:Partizánske organizácie
Vittorino da Feltre

**Vittorino da Feltre** (* 1378, Feltre – † 2. február 1446, Mantova), vlastným menom **Vittorino Rambaldoni**, bol taliansky humanista a učiteľ. Narodil sa v meste Feltre v provincii Belluno v Benátskej republike a zomrel v Mantove. Práve vo Vittorinovom diele dosiahla renesančná myšlienka úplného človeka alebo *l'uomo universale* – zdravie tela, sila charakteru, bohatstvo mysle – svoju prvú formuláciu.

## Život
Študoval pod Jánom z Ravenny a v Padove pod Gasparinom de Bergamo (Padovská univerzita). Neskôr v Padove sám vyučoval, ale po niekoľkých rokoch bol pozvaný vojvodom z Mantovy, aby učil jeho syna. V Mantove založil Vittorino školu, kde učil vojvodove deti, deti z ďalších prominentných rodín – synov i dcéry, ale aj mnoho chudobných detí, ktoré mali výučbu zadarmo. Učil ich humanistické predmety, náboženstvo a telesnú výchovu. Jeho výučba gréčtiny, latinčiny, matematiky, hudby, umenia, náboženstva, histórie, básnictva a filozofie boli tak „zábavné“, že jeho škola dostala prezývku *La Casa Gioiosa* (dom radosti). Čoskoro sa škola stala slávnou po celom Taliansku a mnoho šľachticov posielalo svoje deti na štúdiá k Vittorinovi. Medzi Vittorinových študentov patril napríklad Federico da Montefeltro. Po Vittorinovej smrti sa školy ujal Iacopo da San Cassiano.

## Iné projekty

## Zdroj

Kategória:Talianski humanisti
Kategória:Talianski pedagógovia
Kategória:Talianski teoretici pedagogiky
Kategória:Renesanční humanisti
Pinarello

**Cicli Pinarello S.p.A.** je taliansky distribútor a výrobca cestných bicyklov, horských bicyklov, elektrických bicyklov a triatlonových bicyklov so sídlom v Treviso v Taliansku.

## História
náhľad|Cestný bicykel Pinarello Dogma F10
Spoločnosť bola založená v roku 1952 Giovanniom Pinarellom v meste Treviso. V priebehu svojej histórie sa Pinarello stalo jedným z najvýznamnejších výrobcov bicyklov na svete, najmä v oblasti profesionálnej cyklistiky.

### Založenie a počiatky (1952 – 1960)
Spoločnosť bola pôvodne založená ako malý rodinný podnik, ktorý sa venoval ručnej výrobe bicyklov. Giovanni Pinarello, bývalý cyklista, sa po ukončení svojej kariéry v roku 1952 rozhodol otvoriť vlastnú dielňu na výrobu cyklistických rámov. Spoločnosť začala rýchlo získavať povesť v Taliansku, a to predovšetkým vďaka vysokej kvalite remeselného spracovania a inováciám v oblasti dizajnu rámov.

### Expanzia a medzinárodný rast (1970 – 1980)
V 70. rokoch, po úspechu na domácom trhu, začala spoločnosť Pinarello expandovať aj na medzinárodné trhy. Spoločnosť sa čoraz viac dostávala do povedomia profesionálnych cyklistov a cyklistických tímov. Vďaka svojmu inovatívnemu prístupu k výrobe bicyklov a vývoju rámov sa Pinarello stalo vyhľadávaným partnerom pre rôzne cyklistické tímy.

V 80. rokoch spoločnosť získala popularitu aj na poli pretekov, keď ich bicykle začali používať viacerí víťazi prestížnych podujatí, ako je napríklad Giro d’Italia a Tour de France. Táto éra priniesla spoločnosti množstvo inovácií, vrátane rôznych technických vylepšení rámov a cyklistických komponentov.

### Vstup do profesionálnej cyklistiky a technologické inovácie (1990 – 2000)
V 90. rokoch Pinarello ešte viac posilnilo svoju pozíciu na trhu. Spoločnosť sa stala známou nielen vďaka kvalitným rámom, ale aj vďaka svojim technologickým inováciám. V tomto období začala Pinarello spolupracovať s profesionálnymi cyklistickými tímami, čo viedlo k vývoju nových technológií, ako je aerodynamický dizajn rámov, ktorý sa stal charakteristickým znakom bicyklov Pinarello.

V tomto období sa Pinarello tiež začalo zameriavať na výrobu špičkových cestných bicyklov a horských bicyklov, čím rozšírilo svoju ponuku a získalo nových zákazníkov. Významným momentom v histórii spoločnosti bolo aj použitie bicyklov Pinarello v cyklistických tímoch, ktoré získali významné víťazstvá na medzinárodných podujatiach.

### Významné úspechy a globálny rast (2000 – súčasnosť)
Po roku 2000 spoločnosť naďalej rozširovala svoju prítomnosť na globálnom trhu. Najväčším míľnikom bola ich spolupráca s tímami, ktoré sa zúčastnili významných pretekov ako Tour de France, Giro d’Italia a Vuelta a España.

Spoločnosť Pinarello sa naďalej zameriavala na vývoj nových technológii, ako sú lepšie aerodynamické vlastnosti, nižšia hmotnosť a vyššia pevnosť rámov. Modely ako Dogma a Gan sa stali medzi profesionálnymi cyklistami veľmi populárne. Spoločnosť tiež začala vyrábať bicykle pre rôzne kategórie, ako sú triatlon a elektrické bicykle.

## Referencie

## Iné projekty

## Externé odkazy
* Oficiálna stránka

Kategória:Výrobcovia bicyklov
Kategória:Podniky založené v 1952
Kategória:Podniky v Taliansku
Dielový potok (prítok Sobraneckého potoka)

**Dielový potok** je potok v severnej časti okresu Sobrance. Je to pravostranný prítok Sobraneckého potoka s dĺžkou približne 4,2 km a je tokom IX. rádu.

Pramení vo Vihorlatských vrchoch, v geomorfologickom podcelku Jasenovská hornatina, na južnom svahu vrchu Veľká Vavrová () v nadmorskej výške približne 

Od prameňa tečie na juh v lesnom extraviláne obce Choňkovce. V dolnej polovici toku tečie úzkou dolinou a priberá svoj jediný prítok zľava. Napokon podteká cestu II/566 a severovýchodne od obce Choňkovce sa v nadmorskej výške približne  vlieva do Sobraneckého potoka.

## Referencie

Kategória:Potoky na Slovensku
Kategória:Povodie Laborca
Kategória:Povodie Uhu
Kategória:Vodné toky v okrese Sobrance
Kategória:Vodné toky vo Vihorlatských vrchoch
Kategória:Choňkovce
Muhsin Hendricks

**Muhsin Hendricks** (* jún 1967† 15. február 2025) bol juhoafrický imám, islamský učenec a LGBT aktivista.

Pôsobil v rôznych skupinách na obhajobu práv LGBT moslimov a zasadzoval sa o väčšie prijatie LGBT osôb v rámci islamu. Je považovaný za prvého otvorene homosexuálneho imáma na svete po tom, čo v roku 1996 verejne vyhlásil, že je gej.

Vo februári sa v juhoafrickom Bethelsdorpe stal obeťou vraždy z nenávisti a zomrel v dôsledku strelných zranení.

## Referencie

## Externé odkazy
* 

Kategória:Narodenia v 1967
Kategória:Úmrtia 15. februára
Kategória:Úmrtia v 2025
Kategória:Imámovia
Kategória:LGBT aktivisti
Kategória:Juhoafrické LGBT osobnosti
Kategória:Osobnosti z Kapského Mesta